observointi

Tänne kerätään havaintoja oppitunnilla käytetystä sosiaalisesta mediasta.

__Siljan facebook-tunti__

Oppitunnilla käsiteltiin yhteiskuntaopin aihetta maanpuolustuksesta. Oppituntia pohjustettiin luokassa, jonka jälkeen mentiin atk-luokkaan. Atk-luokassa keskusteltiin opettajaharjoittelijan etukäteen valmisteleman facebook-ryhmän keskustelualueista.

Ryhmät kävivät lopuksi omat keskustelualueensa läpi, kokosivat keskustelusta puolesta ja vastaan argumentteja ja julkaisivat tästä yhteenvedon ryhmän seinällä.

Oppitunnilla osa oppilaista perehtyi annettuun lisämateriaaliin ja julkaisi hyvin perusteltuja mielipiteitä keskusteluissa, osa oli vain suoraan "samaa mieltä."

Ysiluokkalaiset olivat oppitunnilla välittömästi keskustelun parissa. Lukiolaisilla osalla kesti pidempään päästä keskusteluun käsiksi. Lukiolaiset sensijaan keskittyivät enemmän pohjamateriaalin hankintaan. Oppitunnin aikana ysiluokkalaisia pitäisi ahkerasti kannustaa tiedonhakuun omien mielipiteiden perustelua varten. Lukiolaisia pitäisi kannusta oman mielipiteen varmuuteen ja sen julkisanomiseen.

Lisäksi oppituntia seurasi läksy, joka palautettiin facebook-sivulle. Läksynkuulusteluun ei tämä metodi lukiolaisille soveltunut.

__Emilian saksantunti__

Oppilaat olivat vieneet esitelmänsä saksalaisesta kulttuurista / turismista kurssin wikisivulle, jotka sitten esiteltiin tunnilla muulle ryhmälle. Kaikkien oppililaiden esitykset eivät kuitenkaan olleet wikialustalla, ja osalla oli vain paperilla mustiinpanot ja suullinen esitys omasta aiheesta. Tällä tunnilla wikin sosiaalisen median luonne ei juuri tullut esille, vaan se toimi ennemmin alustana tiedostojen tuonnille. Oppilaat olisivat ehkä voineet myöhemmin kommentoida toistensa esityksiä wikissa, jolloin median sosiaalisuus olisi tullut paremmin esille. Ongelmana ilmeisesti oli, että oppilaat eivät aikaisempien kokemuksien perusteella juuri osallistuneet wikiin tuotuihin keskusteluihin ja eivät tehneet esimerkiksi sinne vietyjä kotitehtäviä.

__Ryhmän pohdintaa sosiaalisesta mediasta opetuksessa__

Karri: //Mielestäni sosiaalinen media on hyvin hedelmällinen osa-alue opetukseen. Vaikka oppitunnit...//

Ryhmän loppukeskustelussa tuli hyvin esille, että sosiaalisen median avulla voidaan tehokkaasti harjoitella nettimaailman pelisääntöjä. Sosiaalisen median keskusteluissa opitaan esimerkiksi mitä on sopivaa kirjoittaa julkisille keskustelupalstoille, millaista on asiallinen keskustelu ja millaisia asioita siellä on järkevää julkisesti ilmaista. Mielipidekeskustelujen kohdalla sosiaalisen median käyttö tukee myös argumentitaitojen oppimista ja mielipiteiden perustelun tärkeys korostuu. Monissa oppiaineissa löytyy aiheita, joista voidaan keskustella sosiaalisessa mediassa sopivan käytetylle alustalle viedyn taustamateriaalin tukemana. Keskustelu voi toimia sosiaalisessa mediassa paremmin kuin tavallisessa luokkakeskustelussa, sillä jokaisella oppilaalla on mahdollisuus ja velvollisuus osallistua keskusteluun, eivätkä vain puheliammat oppilaat ole äänessä ja varasta keskustelua itselleen. Toisaalta esille tuli myös se, että opettajan on hyvä valvoa keskustelua esim. poistamalla tai merkitsemällä asiattomia viestejä, ohjaamalla "netiketin" omaksumista ja antamalla palutetta keskustelun laadusta. Sosiaalinen media siis voi tuoda opetukseen uusia mahdollisuuksia ja keinoja sellaisten taitojen opetteluun mihin perinteisellä opetuksella ei pystytä. Oleellista kuitenkin on, että sosiaalinen media oikeasti tuo jotain lisäarvoa ja merkityksellistä sisältöä opetukseen ja sitä käytetään sellaisissa tilanteissa, missä se todella auttaa oppimaan joko itse oppiainesisältöjä tai sosiaalisia mediantaitoja, ja on siten todella hyödyksi oppilaille ja opetukselle.

Kaisa: Sosiaalinen media on nykypäivää, mutta en ole sitä vielä itse käyttänyt opetuksessani. Kuvittelisin, että italian kielen opetuksessa sosiaalinen media voisi olla hedelmällinen apuväline silloin, kun pitää tehdä esimerkiksi esitelmiä tai tutustua johonkin uuteen asiaan (esim.maakunta, perinteet tms..), joka sitten esitellään toisille. Parasta on, jos sosiaalista mediaa pystyy käyttämään juuri argumentointiin tai perusteltujen mielipiteiden esittämiseen. Olisi hyvä, että nuorille opetettaisiin sosiaalisen median kautta miettimään, mitä ja miten he kirjoittavat. Uskon, että sosiaalisen median kautta monia eri oppiaineita voidaan yhdistää, eli poikkitieteellinen yhteistyö voi toteutua. Sosiaalisen median avulla nuorten atk-taidot ja medianlukutaito kehittyvät sekä he oppivat perustelemaan mielipiteensä huolellisesti jos muut kommentoivat niitä.

Emilia: Omat kokemukseni sosiaalisen median käytöstä opetuksessa ovat hieman ristiriitaiset. Toteuttamamme saksan kulttuurikurssin kirjattomuudesta johtuen oli toki näppärää, että oppilailla on jokin kirjaan verrattava materiaalipankki, josta suurin osa kursin materiaalista oli suoraan saatavilla. Toisaalta oli äärimmäisen turhauttavaa, että meidän oletuksemme oppilaiden aktiivisuudesta wikispaces-sivustolla oli totaalisen yliarvioitu, ja loppujen lopuksi vain hyvin pieni osa kurssin 19:sta oppilaasta aktivoitui kurssin aikana sosiaalisessa mediassa. Liekö johtuneen tottumattomuudesta, mutta heille ei näyttänyt olevan selvää, että KAIKKI kurssiin liittyvä keskeinen materiaali ja AIKATAULU ja tuntien summittaiset sisällöt löytyivät heidän wikisivultaan, vaikka me alusta asti sitä oppilaille painotettiin. Toisaalta sitten taas tuntui, että ne pienet mielipidetekstit, joita osa oppilaista oli sivulle laittanut, olivat kielen opiskelun kannalta hyödyllisiä. Kaiken kaikkiaan sosiaalisen median käyttö opetuksessa vaatii myös oppilailta suurta panostusta ja nimen omaan se tekee siitä myös ongelmallista. En tiedä olisiko aktiivisuus ollut parempaa, jos oppilailla olisi ollut myös jokaisella oppitunnilla kannettavat tietokoneet mukana ja kurssi olisi täysin toteutettu tietokoneavusteisena. Kuitenkin tulostimme materiaalia erikseen tunnille, niin ehkä se alensi oppilaiden omaa aktiivisuutta.

Observointitunnista haluaisin vielä kommentoida sen verran, että tarkoitus ei ollut, että oppilailla olisi ollut tuolloin 16.3. pidettävällä tunnilla omat projektityönsä valmiina, vaan heidän oli tuona päivänä tarkoitus vain esitellä työnsä. Tämän jälkeen heillä oli vielä seuraavaan päivään aikaa muutella ja rakentaa kirjallista työtä, eli sitä lopullista versiota, jonka laittavat wikisivuille. Näin myöhemmin voi sanoa kantapään kautta oppineena, että töiden olisi pitänyt olla jo tuolloin esityspäivänä valmiina, koska niitä ei sitten deadlineen mennessä kovin monta palautunut. Meillä oli myös selkeä ohjeistus netissä, millaisessa tiedostomuodossa työt palautetaan. Ja tottakai puolet töistä oli esimerkiksi sellaisia, joita ei perusPC (Windows jne.) avannut...Hitaasti mutta varmasti kaikki työt sinne sivuille omaan kansioonsa ilmestyivät kuitenkin, ja oli kyllä näppärää, kun työt sai tulostaa korjattavaksi nipuksi yhdellä kertaa yhdestä lähteestä niin sanotusti. Ei siis tarvinnut homehduttaa aiemmin palautettuja lippuja ja lappuja jossain epämääräisessä kansiossa epämääräisellä työpöydällä ja näin hukata puolia töistä...Ja vaikka jonkun oppilaan työ olisikin tulostuksen ja korjauksen jälkeen hävinnyt, oli se uudelleenhaettavissa näppärästi sieltä wikisivulta.

Summa summarum, kokeilisin sosiaalista mediaa joidenkin enemmän datanatiivien oppilaiden kanssa. Lukion kakkoset eivät selkeästikään kokeneet wikityöskentelyä suoraan omakseen. Asiaa saattaisi auttaa omat kannettavat tunnilla, niin kuin lukion ykkösillä esimerkiksi on. Sivusto, jota käytimme kulttuurikurssilla, toimi enimmäkseen materiaali- ja tietopankkina ja sellaisena vaihtelevin menestyksin.

Emilia A.: Siljan menestyksekkään facebook -tunnin innoittamana, aion varmasti tulevaisuudessa käyttää opetuksessa sosiaalista mediaa. Uskonnon tunneilla voisi hyvinkin käyttää sosiaalista mediaa, ja oppilaat voisivat harjoitella argumentointia julkisilla foorumeilla. Esimerkiksi monetkin etiikan kysymykset, kuten vaikkapa kuolemantuomio, eutanasia tai abortti, olisivat hedelmällisiä ja paljon mielipiteitä herättäviä aiheita, joista voisi keskustella sosiaalisen median välityksellä. Näin oppitunnilla ujommatkin oppilaat saisivat esittää mielipiteitään myös arkaluontoisista asioista. Ja niin kuin aiemmin on tullut jo ilmi, niin oikeanlaisen argumentoinnin ja käyttäytymisen merkitystä internetissä ei voi varmaan liikaa korostaa. Ei mulla muuta lisättävää. :)